Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2015. október 29-én megtartott üléséről.**

**Rendeletek:**

* + 1. „A szociális és gyermekvédelmi ellátásokról szóló” 8/2015.(V.29) önkormányzati rendelet módosításáról

**Határozatok:**

1. Védőnői körzetek működtetése
2. Állami tulajdonban álló, a Nemzeti Eszközkezelő Zrt kezelésében lévő ingatlanok önkormányzati tulajdonba való át nem vétele
3. E.ON Észak-dunántúli Áramhálózati Zrt.-vel megállapodás kötése tartozás elismerésére
4. Vasvári Polgármesteri Hivatal tevékenységéről szóló beszámoló elfogadása
5. Vasvár város kulturális koncepciójának elfogadása
6. Vasvári Ficánkoló Óvoda 2015/2016. nevelési évre szóló munkatervének elfogadása
7. Környezetirányítási rendszer megújító auditjának elvégzéséhez fedezet biztosítása
8. Téli síkosság elleni védekezésre pályázat kiírása
9. Téli kommunális tevékenységhez gépjármű (sószóró) vásárlása
10. Járdányi u. 6. szám alatti, vasvári 2015/2/A/1. hrsz-ú, HP által bérelt ingatlan bérleti jogviszonya felmondásának tudomásul vétele
11. Szentmihályfalvi u. 6. IV/2. szám alatti önkormányzati lakás költségalapon történő bérbeadása Recsek Madléna Rita részére

**190-192.** Szociális jellegű lakásbérleti szerződések meghosszabbítása (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. október 29-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Unger József, Dr. Pataky Pál és Gergye Rezső képviselők (6 fő)

**Távolmaradását előre bejelentette:** Galambos István tanácsnok

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályvezetők,

Füzi Andrea az Egészségügyi Alapellátó Intézmény vezetője,

Tímár Istvánné a Vasvári Ficánkoló Óvoda vezető-helyettese,

Pogács Mónika a Vas Népe és a Rábavidék tudósítója,

Simon-Németh Adél a Vasvári Újság felelős szerkesztője.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi három témával:

* Előterjesztés a területi védőnői ellátással kapcsolatosan

Előadó: FÜZI ANDREA intézményvezető

* Vasvár Város Önkormányzata Képviselő-testülete …/2015.(…) önkormányzati rendelete „ A szociális és gyermekvédelmi ellátásokról szóló” 8/2015.(V.29.) önkormányzati rendelet módosításáról

Előadó: Dr. ÓDOR ILDIKÓ jegyző

* Megállapodás az E.ON Észak-dunántúli Áramhálózati Zrt.-vel

Előadó: Dr. ÓDOR ILDIKÓ jegyző

Képviselő-testület a kiegészített napirenddel 6 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. Vasvár Város Önkormányzata Képviselő-testülete …/2015.(…) önkormányzati rendelete „ A szociális és gyermekvédelmi ellátásokról szóló” 8/2015.(V.29.) önkormányzati rendelet módosításáról

Előadó: Dr. ÓDOR ILDIKÓ jegyző

1. FOLYÓ ÜGYEK:
2. Előterjesztés a területi védőnői ellátással kapcsolatosan

Előadó: FÜZI ANDREA intézményvezető

1. Előterjesztés állami tulajdonban álló, a Nemzeti Eszközkezelő Zrt kezelésében lévő ingatlanok önkormányzati tulajdonba adásáról

Előadó: TÓTH BALÁZS polgármester

1. Megállapodás az E.ON Észak-dunántúli Áramhálózati Zrt.-vel

Előadó: Dr. ÓDOR ILDIKÓ jegyző

1. Beszámoló a Vasvári Polgármesteri Hivatal tevékenységéről

Előadó: Dr. ÓDOR ILDIKÓ jegyző

1. Vasvár város kulturális koncepciója

Előadó: GERGYE REZSŐ képviselő

1. Előterjesztés a Vasvári Ficánkoló Óvoda 2015/2016. nevelési évre szóló munkatervének véleményezéséhez

Előadó: TÓTH BALÁZS polgármester

1. Előterjesztés környezetirányítási rendszer megújító auditjának elvégzésére (utólag kerül kiküldésre)

Előadó: TÓTH BALÁZS polgármester

1. Előterjesztés téli síkosság elleni védekezés pályázathoz

Előadó: Dr. ÓDOR ILDIKÓ jegyző

1. Előterjesztés téli kommunális tevékenységhez gépjármű vásárlás engedélyezésére

Előadó: Dr. ÓDOR ILDIKÓ jegyző

1. Előterjesztés a Vasvár, Járdányi u. 6. szám alatti, vasvári 2015/2/A/1. hrsz-ú ingatlan bérleti jogviszonyának 2016. február 15. napjával való megszüntetésére

Előadó: Dr. ÓDOR ILDIKÓ jegyző

1. Előterjesztés a Vasvár, Szentmihályfalvi u. 6. IV/2. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

1. Előterjesztés Bazsó Gyula Vasvár, Németh A.u.4. fsz.4.szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Horváth Balázs Vasvár, Vérmező u.9.fsz.2. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Varga Veronika Vasvár, Árpád tér 4.fsz.3. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** szóbeli kiegészítést tett az írásos anyaghoz. Elmondta, hogy a balatonfüredi járóbeteg ellátási konferencián többségében Vasvárnál nagyobb egységet üzemeltető önkormányzatok vettek részt. Jó hír, a szakma próbálkozik a politikán keresztül elérni, hogy a járóbeteg ellátás finanszírozása javuljon. A csapadékvíz elvezetési rendszer tervezése kapcsán megemlítette, hogy elvégezték a rendszer bekamerázását. Cegléden különdíjat kaptak a vasvári gyermekek a rajzversenyen. Pichovszky Antal úrral, a Szentkút Fürdő Kft tulajdonosával való találkozás célja az ismerkedés és a befektetési terveivel kapcsolatos tájékozódás volt. Hozzáállása nem változott, ugyanaz, mint régen: Ő ajándékot adott Vasvárnak, komoly pénzt fektetett ide. Felépült a fürdő, amiből hasznot nem vesz ki, átengedi az üzemeltetést a városnak. Mint vállalkozó, üzletet nem lát abban, hogy fejlesszen. Akkor fejlesztené a fürdőt, ha lenne egy olyan megbízható vállalkozó, aki azt bérbe venné és üzemeltetné. A Magyar Király épülete régóta üresen áll. Befektetni ide sem szeretne, veszteséget nem akar magának. A ZALAISPÁVAL kapcsolatban jó hír, hogy sikerült a Zrt-nek konzorciumi tagként betársulni a kaposvári hasonló társuláshoz, akiknek volt egy nyertes projektjük, amibe 10 hulladéklerakó rekultivációja, közte Vasváré is, bekerült. Felvonultak, már dolgoznak is. Összesen 100 millió forint nagyságrendű beruházásról van szó. A Vasi Hegyhát Önkormányzati Társulás tanulmányútján kettő szociális szövetkezetet néztek meg, egy fafeldolgozó és egy olajpréselő üzemet. Kormányzati törekvés, hogy a közmunkát próbálják a szociális szövetkezetek felé terelni. Véleménye szerint hosszú távon akkor életképes egy szociális szövetkezet, ha olyan terméket gyárt, szolgáltatást végez, ami piacképes, van rá kereslet. A PNH Kft-vel sikerült közös nevezőre jutni a telekvásárlás ügyében. A Területi Operatív Program megyei szinten 21,6 milliárd forintot jelent. Ennyi Vas megye kerete. Próbálunk több mindenre pályázni, elsősorban a csapadékvíz elvezető rendszer kiépítésére. Ennek teljes költség igénye 1 milliárd forinthoz közeli, amiből 300 mFt-ot lát elérhetőnek a pályázaton. Elsősorban azok a települések pályázhatnak, ahol vis major káresemény történt a csapadékvíz miatt. A héten (27-én) megtörtént az új termálkút átadása a Járdányi utcai piactéren.

**Gergye Rezső képviselő** megkérdezte, hogy a PNH Kft fejlesztése mit jelent?

**Tóth Balázs polgármester**: A cégnek már van egy jogerős építési engedélye arra, hogy a bekerített rész mellé egy hasonló csarnokot húzzanak fel. Pályázati pénzre várnak.

**Dr. Pataky Pál tanácsnok** megkérdezte, hogy a kapott ÖNHIKI támogatás hogyan érinti a költségvetést?

**Kónya Emília pénzügyi osztályvezető** közölte, hogy az egyensúly a költségvetésben meglesz. A költségvetésbe 43 mFt támogatás lett tervezve, 50 mFt lett igényelve és 23 mFt-ot kaptunk. Ez az összeg az egyensúlyt a működési költségvetésben javítja.

**Dr. Pataky Pál tanácsnok**: A beszámoló szerint 110 m3 tűzifára kapott támogatást az önkormányzat. Megkérdezte, hogy tavaly mennyi tűzifát kaptunk?

**Tóth Balázs polgármester** válaszolt: Tavaly kicsivel többet, 136 m3-t.

**Dr. Fabók Tibor képviselő** megkérdezte, hogy a járóbeteg ellátásnál van-e lehetőség óraszám emelésre, ugyanis a szemészeten 1-2 hetet, a reumatológián több mint egy hónapot kell várni.

**Füzi Andrea az Egészségügyi Alapellátó Intézmény vezetője** hangsúlyozta, hogy a pályázatban szereplő óraszámokat 5 évig tartani kell. Egyelőre nincs lehetőség óraszám emelésre, mivel országos kiosztásúak az óraszámok. Ha lesz rá lehetőség, és a betegforgalom azt indokolja, akkor igényelni fogják az emelést. Hozzátette, a szakrendelések kihasználtak, óraszám csökkentésre nincs szükség.

**Unger József képviselő** megkérdezte, hogy az Egészségházban tartandó magánrendelésekkel nem lehetne-e bővíteni az óraszámokat.

**Füzi Andrea az Egészségügyi Alapellátó Intézmény vezetője** közölte, hogy a fizetőképes kereslettel van a gond, nem lenne, aki megfizesse. Korábbi próbálkozásoknál ez volt a gond.

**Tóth Balázs polgármester** több kérdés, hozzászólás nem lévén a szóban kiegészített beszámolót elfogadásra ajánlotta.

Képviselő-testület a beszámolót 6 igen szavazattal – ellenszavazat és tartózkodás nélkül - egyhangúlag elfogadta.

**I. napirendi pont:**

**Vasvár Város Önkormányzata Képviselő-testülete …/2015.(…) önkormányzati rendelete „A szociális és gyermekvédelmi ellátásokról” szóló 8/2015.(V.29.) önkormányzati rendelet módosításáról**

**Tóth Balázs polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETE**

**12/2015.(IX.02.) önkormányzati rendelete**

**„A szociális és gyermekvédelmi ellátásokról” szóló 8/2015.(V.29.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**II. napirendi pont:**

**FOLYÓ ÜGYEK:**

**1./ Előterjesztés a területi védőnői ellátással kapcsolatosan**

**Tóth Balázs polgármester** megerősítette az előterjesztésben leírtakat. Kiemelte, Alsóújlak Önkormányzata a hiányba arányosan befizet, erről döntött is már képviselő-testületük. Annak a véleményének adott hangot, hogy a 3 védőnői körzetet nem kellene lecsökkenteni jelenleg. Ha viszont a gyermeklétszám tekintetében mutatkozó csökkenő tendencia folytatódik, akkor lehet, hogy foglalkozni kell később majd ezzel a kérdéssel, a három körzet nem biztos, hogy tartható lesz.

**Dr. Fabók Tibor képviselő** ismertette a Pénzügyi, Városfejlesztési és Környezetvédelmi Bizottság véleményét. A bizottság úgy foglalt állást, hogy egyelőre maradjon a 3 védőnői körzet, melyen belül Alsóújlak védőnői ellátását is vállalni kell feladatellátási szerződés alapján, finanszírozás fejében. A november havi képviselő-testületi ülésre kerüljön előkészítésre a védőnői körzetekről szóló rendelet-tervezet.

**Dr. Pataky Pál tanácsnok** nem tartotta aktuálisnak a védőnői körzetek számának csökkentését. Kiemelte, Európában példaértékű a magyar védőnői hálózat, amire büszkének kell lenni, és megítélése szerint akár veszteséggel is, de fenn kell tartani. Reményét fejezte ki arra, hogy a Kormány népesedéspolitikája, a széleskörű szociális intézkedések ösztönzőleg fognak hatni a közeljövőben a gyermekvállalásra.

**Dr. Ódor Ildikó jegyző** hangsúlyozta, hogy az egészségügyi alapellátásról szóló 2015. évi CXXIII. törvény értelmében az önkormányzat rendeletben állapítja meg és alakítja ki az egészségügyi ellátások körzeteit. Az önkormányzatnak van egy rendelete a háziorvosi körzetekről, de az nem rögzíti a védőnői körzetek számát, azok területi beosztását. A finanszírozás miatt is jó lenne minél előbb meghatározni utcák szerinti bontásban a körzeteket. Alsóújlakkal úgy jött elő a tárgyalási kérdés, hogy minden önkormányzat rendeletet csak saját közigazgatási területére hozhat. Alsóújlak önálló önkormányzat, ezért felvettük vele a kapcsolatot annak tisztázására, hogy mire lenne hajlandó ebben az ügyben. A rendeletet a november havi testületi ülésre tervezzük beterjeszteni.

**Tóth Balázs polgármester** több kérdés, hozzászólás nem lévén javasolta a képviselő-testületnek, hogy a városban továbbra is 3 védőnői körzetet működtessen. Vállalja a védőnői feladatok ellátását Alsóújlak község közigazgatási területére is e 3 védőnői körzeten belül, feladatellátási szerződés alapján, melyben szabályozni kell a finanszírozási feltételeket is. Ezen feltételekkel a 2015. november havi képviselő-testületi ülésre készítse elő a hivatal az egészségügyi ellátási körzetek beosztására vonatkozó rendelet-tervezetet.

Képviselő-testület a javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**179/2015.(X.29.) számú képviselő-testületi határozat:**

Vasvár Város Önkormányzata Képviselő-testülete úgy dönt, hogy Vasvár városban 3 védőnői körzetet működtet. Vállalja továbbá a védőnői feladatok ellátását Alsóújlak község közigazgatási területére is e 3 védőnői körzeten belül, feladatellátási szerződés alapján, melyben szabályozni kell a finanszírozási feltételeket is.

Vasvár Város Önkormányzata Képviselő-testülete felkéri a Jegyzőt, hogy a fentiekben meghatározott feltételekkel a 2015. november havi képviselő-testületi ülésre készítse elő az egészségügyi ellátási körzetek beosztására vonatkozó rendelet-tervezetet.

Felelős: Dr. ÓDOR ILDIKÓ jegyző

Határidő: 2015. november havi képviselő-testületi ülés időpontja.

**2./ Előterjesztés állami tulajdonban álló, a Nemzeti Eszközkezelő Zrt kezelésében lévő ingatlanok önkormányzati tulajdonba adásáról**

**Dr. Fabók Tibor képviselő:** A Pénzügyi, Városfejlesztési és Környezetvédelmi Bizottság bérbeadói oldalon több hátrányát, mint előnyét látta az ingatlanok átvételének. Ezért javasolja a bizottság a képviselő-testületnek, hogy a 6 lakóingatlant egyelőre ne vegye át önkormányzati tulajdonba.

**Dr. Pataky Pál tanácsnok** megkérdezte, hogy milyen áron szerezheti vissza a bérlő az államtól ingatlanát?

**Dr. Ódor Ildikó jegyző**: A bérlők számára a tulajdoni lapon 2020-ig van bejegyezve visszavásárlási határidő. Kikötés, hogy visszavásárlás esetén amekkora összeget az állam kifizetett a banknak az ingatlanért, akkora összeget a bérlőnek is ki kell fizetnie, s ez a pénz az államot illeti.

**Dr. Pataky Pál tanácsnok** úgy vélekedett, hogy egyelőre nem kellene foglalkozni az ingatlanok tulajdonának átvételével.

**Tóth Balázs polgármester** több kérdés, hozzászólás nem lévén javasolta a bizottságnak, hogy a Nemzeti Eszközkezelő Zrt kezelésében lévő ingatlanokat egyelőre ne vegye át önkormányzati tulajdonba.

Képviselő-testület a javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**180/2015.(X.29.) számú képviselő-testületi határozat:**

Vasvár Város Önkormányzata Képviselő-testülete az előterjesztés mellékletében felsorolt, hat darab, állami tulajdonban álló, a Nemzeti Eszközkezelő Zrt kezelésében lévő ingatlant egyelőre nem kívánja önkormányzati tulajdonba átvenni.

Felelős: TÓTH BALÁZS polgármester

Határidő: azonnal

**3./ Megállapodás az E.ON Észak-dunántúli Áramhálózati Zrt.-vel**

**Tóth Balázs polgármester** kérdés, hozzászólás nem lévén szavazásra tette fel az E.ON Észak-dunántúli Áramhálózati Zrt.-vel kötendő megállapodást.

Képviselő-testület a megállapodás megkötésével a határozati javaslatnak megfelelően 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**181/2015.(X.29.) számú képviselő-testületi határozat:**

Vasvár Város Önkormányzata Képviselő-testülete az E.ON Észak-dunántúli Áramhálózati Zrt (székhelye: 9027 Győr, Kandó Kálmán u. 11-13.) - továbbiakban: Szállító - és a Vasvári Polgármesteri Hivatal (székhelye: 9800 Vasvár, Alkotmány utca 1.) - továbbiakban: Felhasználó - között kötendő, e jegyzőkönyv 1. számú mellékletét képező tartozás elismerési megállapodást elfogadja.

A megállapodás szerint a Felhasználó elismeri a Szállítóval szemben 2015. október 14. napján fennálló 8.058.952,-Ft összegű rendszerhasználati díjhátralékot, és kötelezettséget vállal arra, hogy ezt a Szállító Deutsche Banknál vezetett 16300000-04007688-90206437 bankszámlaszámára megfizeti legkésőbb 2015.11.15-ig.

A megállapodásban a Szállító kinyilvánítja, hogy a 2015.10.14. napján fennálló 8.058.952,- Ft hivatali rendszerhasználati díjtartozáson túl további követelése a Felhasználóval szemben nem áll fenn, és erre a rendszerhasználati díj hátralékra vonatkozóan további késedelmi kamat igénye sincs.

Vasvár Város Önkormányzata Képviselő-testülete felhatalmazza a Polgármestert és a Jegyzőt, hogy a megállapodást aláírják.

Felelős: TÓTH BALÁZS polgármester és Dr. ÓDOR ILDIKÓ jegyző

Határidő: aláírásra: azonnal, hátralék utalására: 2015.11.15.

**4./ Beszámoló a Vasvári Polgármesteri Hivatal tevékenységéről**

**Dr. Ódor Ildikó jegyző szóbeli kiegészítést fűzött az írásos beszámolóhoz.** Kiemelte, az új önkormányzati törvény, az Mötv. előírja, hogy évente köteles a hivatal beszámolni a munkájáról. A beszámolóban a fő tevékenységi kör mellett azt emelte ki, ami idén újdonságot, változást jelent. A hivatal munkája egyrészt önkormányzati feladatokból áll, mint a képviselő-testület, bizottságok működése, előterjesztések, jegyzőkönyvek készítése, ezek felterjesztése, rendeletek alkotása. A képviselő-testületi határozatok számában csökkenés mutatkozik a tavalyi évhez képest, ami annak tudható be, hogy tavaly választások voltak, választási szerveket kellett alakítani, valamint több közbeszerzés is volt. Ami nagy gondot jelent, hogy a jogszabályi változások nagymérvűek voltak az elmúlt két évben. Majdnem minden önkormányzathoz kapcsolódó jogszabály megváltozott, sőt a polgári törvénykönyv is, amit a polgárjogi ügyeknél kell alkalmazni. Kiemelt szerepet kap az ellenőrzéseknél a belső szabályzatok megléte. Arra törekedtünk, hogy belső szabályzatainkat újjá alakítsuk, tökéletesítsük, és mindennel rendelkezzünk, hogy egy esetleges ellenőrzés során rendelkezésre álljon. Korábban a hivatalnál egy szabályzat volt, ami az önkormányzatra is vonatkozott, most viszont külön kellett szabályzatot készíteni önkormányzatra és külön hivatalra.

Az idei évben a lakáshelyzetet nem tárgyalta a képviselő-testület részletesen, csak érintette. Ezért ennek kapcsán próbálta a főbb tendenciákat, kintlévőségeket bemutatni. A lakásállományt illetően változás nem történt, elég szép számú bérlakással gazdálkodik az önkormányzat. Nincs külön lakásgazdálkodással foglalkozó intézménye az önkormányzatnak, ezeket a feladatokat a hivatal látja el. Az anyag bemutatja a kintlévőségeket, azt, hogy mennyit költöttünk felújításra, karbantartásra, fejlesztésre az elmúlt évben, hogyan alakult a kintlévőség helyzete. Van egy olyan tétel a bérleti díj tartozás tekintetében, amit évek óta görgetünk, mert a bérlők kiköltözése folytán már nem lehet behajtani. Ez egy állandó tétel. A bentlakó bérlőkkel megállapodást kötünk a hátralék rendezésére. Az önkormányzati feladatokon túl a hivatalnak államigazgatási jogkörei is vannak, amelyek ide vannak telepítve. E vonatkozásban nem kívánta a beszámolót kiegészíteni.

Változás történt idei évben az önkormányzati hatósági ügyek vonatkozásában. Márciustól az önkormányzati ellátások köre megváltozott. Segély helyett önkormányzati települési támogatás lépett hatályba önkormányzati rendeletünk szerint központi jogszabályra alapítva.

Az adózás sok feladatot ró a hivatalra. Az év végén külön beszámoló készül az adózás helyzetéről, mivel azonban a hivatal munkájához kapcsolódik, jegyzői hatáskörbe tartozik, e beszámolóban is szükségesnek tartotta az egyes adónemeket, a kivetéseket és a hátralékokat bemutatni. A kintlévőségeket próbálja a hivatal behajtani. Megszűnt cégek, elhunyt személyek nagyobb összegű tartozásának eltörlését egyelőre nem javasolja a hivatal. Az adótartozásnál a késedelmi pótlékot a rendszer automatikusan generálja, ami szintén jelentős összeg.

Új feladatként jelentkezett a társasházak szerveinek törvényességi felügyelete. Ez korábban ügyészségi hatáskörbe tartott.

A beszámoló 1. számú melléklete a hivatal dolgozóinak létszámát (20 fő) szemlélteti névvel és végzettséggel.

Megszaporodtak a polgárjogi ügyek is. Évek óta folyamatosan voltak perek az önkormányzat és a hivatal ellen. Ezek elhúzódó ügyek, nagy odafigyelést, alapos munkát igényelnek. Megnőtt a polgárjogi szerződések száma, melyek előkészítése, az önkormányzat érdekeinek képviselete jelentős figyelmet igényel.

A Vasi Hegyhát Önkormányzati Társulás a jogszabályi változások kapcsán állandó változás alatt áll. Nagy munkát jelent ennek jogszabályok szerinti működtetése a 23 településre, illetve a társulás által felvállalt feladatok elláttatása. Említést tett a szociális és gyermekjóléti feladatok ellátásának január 1-i változásáról.

**Dr. Pataky Pál tanácsnok** megkérdezte, hogy a járási hivataltól való különválás a feladat- és hatáskörök vonatkozásában befejeződött-e már?

A gépjármű adónál jelentősnek tartotta a hátralékot. Nem lehetne-e felgyorsítani ennek behajtását?

**Dr. Ódor Ildikó jegyző** válaszolt a felvetésekre: Elmondta, hogy a közigazgatás átalakítása a Kormányzat nyilatkozatai szerint még nem fejeződött be. A legújabb információk szerint jövő év július 1-jétől várható a hagyatéki ügyek, kereskedelmi, ipar- és telepengedélyezési ügyek átkerülése a járáshoz. Ezen kívül szó van az építésigazgatás átalakításáról is információi szerint 2017. január 1-től. Elmondta, hogy tavaly az anyakönyv elektronikussá vált, azt is el akarják vinni a járáshoz. Ha ezek az államigazgatási ügyek elkerülnek az önkormányzattól, akkor csak az önkormányzati ügyek maradnak.

A gépjárműadó esetében az a probléma, hogy sok olyan gazdálkodó szervezet, vállalkozás van a területünkön, akiknek a felszámolása már megtörtént. Ezeknél nem tudtuk behajtani a hátralékot. Van viszont több olyan cég, aki ellen felszámolási eljárás van folyamatban. Ha a bíróságtól megkapjuk az értesítést, bejelentjük az igényünket, ami meghatározott sorrend szerint kerül kielégítésre. Legtöbbször azonban nem kapunk semmit, mert mire a mi igényünk sorra kerülne, arra már nem marad vagyontárgy. Hangsúlyozta, hogy adóelengedést a jegyző egyáltalán nem gyakorol, részletfizetést adunk.

Rámutatott, a hivatal mindent megtesz annak érdekében, hogy azoknál a magánszemélyeknél, akiknek egy évet meghaladó gépjárműadó tartozása van, kezdeményezi a gépkocsi forgalomból való kivonását. Ilyenkor legtöbbször befizetik a tartozást. Sajnos a felszámolás alatt lévő, megszűnt cégeknél nem lehet behajtani a hátralékot. A hátralékosok többsége pedig cég, kis része magánszemély.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság a beszámolót elfogadásra ajánlja a képviselő-testületnek.

**Gergye Rezső bizottsági elnökhelyettes** elmondta, a Humán Erőforrás Bizottság ülésén megállapítást nyert, hogy a közigazgatási tevékenység elismerése nem megfelelő, 8-9 éve nem volt béremelés, továbbá a képzett munkaerő megtartása sem egyszerű feladat. Összességében a bizottság elfogadásra ajánlja a Polgármesteri Hivatal tevékenységéről szóló beszámolót a testületnek.

**Tóth Balázs polgármester** több kérdés, hozzászólás nem lévén szavazásra tette fel a beszámolót.

Képviselő-testület a beszámolót 6 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**182/2015.(X.29.) számú képviselő-testületi határozat:**

Vasvár Város Önkormányzata Képviselő-testülete a Vasvári Polgármesteri Hivatal tevékenységéről szóló beszámolót a jegyzőkönyv 2. számú melléklete szerinti tartalommal elfogadja.

Felelős: TÓTH BALÁZS polgármester

Határidő: azonnal

**5./ Vasvár város kulturális koncepciója**

**Gergye Rezső képviselő** megköszönte először is az anyag összeállításában közreműködő intézményvezetők, civil szervezetek, egyének segítségét, továbbá a lehetőséget, hogy gazdája lehetett a kulturális koncepciónak. Hangsúlyozta, hogy a koncepciót képviselői szerepben készítette, és az egész kulturális szférát próbálta felölelni Vasvárra vonatkozóan. Nem csupán saját véleménye, hanem többeké, hiszen több fordulóban meg lett vitatva. Az anyagban vannak nagy eszmék és egészen földhöz ragadtnak látszó ötletek, javaslatok is, mint ahogy a világunk, napi valóságunk is ilyen. Miért kell koncepció? – tette fel a kérdést. Azért, amiért a többi szférában is, hogy merjünk távlatokban gondolkodni, lássunk távlatokat magunk előtt. A Bibliából vett idézettel világított rá a kimondott szó súlyára: „Bizony mondom néktek, a villám, ami kettéhasítja a hatalmas tölgyet, vagy a földrengés, amely repedéseket nyit a földben, gyermekjátékok a gondolat erejével összehasonlítva.” Az idézettel azt is hangsúlyozni kívánta, hogy napjainkban a gondolatok háttérbe szorulnak az anyagi világgal szemben. Elmondta, hogy a helyi kultúrára és a helyi értékekre helyezi a hangsúlyt a koncepció is. Rendkívül fontosnak ítélte a kérdezés jogának a közvéleményben való erősítését. Az anyag összeállításának folyamatában jó volt látni, hogy az emberek hogyan ismerik fel azt, hogy véleményük meghallgatásra talál, és ezt viszont is látja leírva. Kiemelte, a kultúra nem egyszerűen egy színes hír az újságok első vagy utolsó lapján, hanem ennél sokkal több. Az anyag 11-23. oldalain leírta hogyan látja ő, saját szemszögéből a dolgokat, amire vannak megoldási javaslatok, ötletek, elképzelések. Hangsúlyozta, ha többféle szempontú vélemények adódnak össze és ütköznek egymással, az viheti előre a dolgokat, és ahhoz fontos ez az anyag. A veszélyek közül kiemelte, hogy a fogyasztói társadalom kultúra értelmezése nem egészséges. Hangsúlyozta, nem csak az anyagiak számítanak, holott egyre jobban efelé megy el a világ. A Humán Erőforrás Bizottság külső érdeklődők jelenlétében tartalmas, aktív vitát folytatott a koncepcióról, amit eredménynek, értéknek tartott. A bizottság elfogadásra ajánlja a koncepciót a képviselő-testületnek.

**Tóth Balázs polgármester** hozzászólásában rámutatott: Ez egy vitaanyag, egy tervezet. Számára voltak benne nehezen érthető dolgok, néha szellemi síkon közelítette meg a témát. Hasznosnak tartotta, hogy szó esik a város kulturális életéről, a többi intézmény is véleményt alkothatott róla.

**Dr. Pataky Pál tanácsnok** annak a véleményének adott hangot, hogy a koncepció nagy volumenű, szerteágazó, jó lenne később egy-egy részére visszatérni, külön-külön megvitatni. Többször foglalkozott a képviselő-testület már azzal, hogy jó lenne a Szentkúti színpadot jobban kihasználni, oda programokat szervezni. Erre való utalást nem talált a koncepcióban. Úgy vélekedett, hogy nem új testvérvárosi kapcsolatot kellene kialakítani, hanem a Cegléddel meglévőt kellene fejleszteni, élénkíteni. A kulturális központ idei színházi évadra szóló bérletét szenzációsnak ítélte. Érdeklődött mennyit vettek meg, telt házas előadások lesznek-e.

**Gergye Rezső képviselő** válaszolt: Az volt a terv, hogy 10 %-kal növeljék a bérletesek számát a tavalyihoz képest. Előre láthatóan lesz olyan amikor telt ház lesz, de lesz olyan is, amikor nem. Hangsúlyozta, ahhoz, hogy a Szentkúti színpadra valamilyen sikeres előadást szervezzen a város, ahhoz külön költségvetés kell.

**Sejber Mihály alpolgármester** arra hívta fel a figyelmet milyen sokat változott a világ. Régen mindennapos dolog volt kimenni a gyerekeknek a Szentkútra, napjainkban viszont más programok kötik le a gyerekeket. A kisvárosi létből adódó hátrányokra világított rá a falvakkal és a nagyvárosokkal szemben.

**Gergye Rezső képviselő** egyetértett az előtte szólóval, de véleménye szerint az is igaz, hogy a kisváros ötvözi a falusi és a nagyvárosi lét előnyeit.

A jelenlévők véleményét kérte a koncepció 11. oldal 3.1. pontjáról. Eszerint a város nagy rendezvényei olyan hozzáigazodási pontok kellene, hogy legyenek, amelyekhez az itt élők hozzáigazítják az életüket. Megkérdezte mennyire tartják ezt reálisank?

**Tóth Balázs polgármester** rámutatott: Nem lehet kötelezővé tenni a részvételt a lakosságnak. Olyan szintűvé kell emelni a rendezvényeket, hogy akarjanak azon részt venni a városlakók, arra a napra ne szervezzenek más programot maguknak. A Szentkutat olyan különleges helyszínnek tartotta, amely véleménye szerint megfelelő lenne színházi, zenei produkciók előadására, ami vonzóvá tehetné a távolabb élők számára is.

**Unger József képviselő** a hétfői Humán Erőforrás Bizottsági ülésen elhangzottak alapján – az ott jelenlévő intézményvezetőkkel egyetértésben – támogatná, ha létrehoznának az intézményvezetők egy kulturális kerekasztalt a térségi közkincs kerekasztal mintájára, ami havonta ülésezne. Egyik intézménynek sincs akkora költségvetése, hogy önállóan tudjon marketinget folytatni, ismertséget szerezni. Együtt könnyebben tudnának akár pénzügyi forrásokhoz is jutni. A helyi értéktárban szereplő értékeket be lehetne mutatni, ismertetni az intézményi rendezvényeken. A kulturális kerekasztal kidolgozhatna egy éves rendezvénytervet, ami tartalmazná a kiemelt rendezvényeket és a kisebbeket, valamint az értéktárban rögzített elemeket. Éves szinten úgy kellene megtervezni, hogy a város minden rendezvényi pontján (pl: sánc, múzeum, kulturális központ, általános iskola, stb.), minden területről (színház, vallás, turizmus, zene, természeti értékeink) legyen valamilyen rendezvény. Egyetértett azzal, olyan rendezvények kellenek, amelyeknek művészi értéke van, a kultúrát szolgálják, de kellene véleménye szerint populáris elem is, hogy minél több emberhez elérjen.

**Tóth Balázs polgármester** indítványozta a kulturális központ igazgatójának, hogy a városi szintű kulturális kerekasztal megszervezését karolja fel az intézmény. Több kérdés, hozzászólás nem lévén elfogadásra ajánlotta Vasvár város kulturális koncepcióját, mint vitaanyagot.

Képviselő-testület a kulturális koncepciót, mint vitaanyagot 6 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**183/2015.(X.29.) számú képviselő-testületi határozat:**

Vasvár Város Önkormányzata Képviselő-testülete Vasvár város kulturális koncepciójának tervezetét, mint vitaanyagot a jegyzőkönyv 3. számú mellékletét képező tartalommal elfogadja.

Felelős: TÓTH BALÁZS polgármester

Határidő: azonnal

**6./ Előterjesztés a Vasvári Ficánkoló Óvoda 2015/2016. nevelési évre szóló munkatervének véleményezéséhez**

**Gergye Rezső a Humán Erőforrás Bizottság elnökhelyettese** elmondta, hogy kimerítő tájékoztatást kapott a bizottság az intézményvezetőtől a napirenddel és az elhangzott kérdésekkel kapcsolatban. A munkatervet a bizottság elfogadásra ajánlja a képviselő-testületnek.

**Tóth Balázs polgármester** az óvoda tevékenysége kapcsán kiemelte a lovaglási lehetőséget, a mozgásfejlesztő eszközöket, a természethez való viszonyulást.

**Dr. Pataky Pál tanácsnok** megkérdezte hány gyermek van az óvodában és a jövőben hogyan várható a létszám alakulása?

**Tímár Istváné óvodavezető helyettes** elmondta, hogy jelenleg 133 fő a gyermeklétszám, ami állandóan változik, mert vannak beköltözések, elköltözések. Megjegyezte, hogy már a 2,5 éves gyermeket is be lehet íratni az intézménybe.

**Dr. Fabók Tibor képviselő** az iránt érdeklődött, hogy a gyermekek hogyan fogadták a megváltozott étrendet?

**Tímár Istváné óvodavezető helyettes** elmondta, hogy a sót nem, inkább a cukrot hiányolják a gyermekek.

**Tóth Balázs polgármester** több kérdés, hozzászólás nem lévén szavazásra tette fel Vasvári Ficánkoló Óvoda 2015/2016. nevelési évre szóló munkatervét a határozati javaslat szerint.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**183/2015.(X.29.) számú képviselő-testületi határozat:**

Vasvár Város Önkormányzata Képviselő-testülete Vasvár város kulturális koncepciójának tervezetét, mint vitaanyagot a jegyzőkönyv 3. számú mellékletét képező tartalommal elfogadja.

Felelős: TÓTH BALÁZS polgármester

Határidő: azonnal

**7./ Előterjesztés környezetirányítási rendszer megújító auditjának elvégzésére**

**Pálláné Dr. Lakics Erika aljegyző** tájékoztatásképpen elmondta, hogy tavaly bruttó 315 eFt-ba került a felügyeleti audit. Idén viszont drágább lesz, mivel megújító audit szükséges.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság a határozati javaslatot elfogadásra ajánlja a képviselő-testületnek.

**Tóth Balázs polgármester** kérdés, hozzászólás nem lévén szavazásra tette fel az előterjesztésben szereplő határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**185/2015.(X.29.) számú képviselő-testületi határozat:**

Vasvár Város Önkormányzata Képviselő-testülete **az MSZ EN ISO 14001:2005 szabvány szerinti környezetirányítási rendszer** megújító auditjához **2015. évben bruttó 400.000.-Ft.-ot** biztosít.

**Meghatalmazza** Vasvár Város Polgármesterét, hogy a belső és megújító audit elvégzéséhez szükséges megbízási szerződéseket kösse meg.

**Határidő:** azonnal

**Felelős**: Tóth Balázs polgármester

**8./ Előterjesztés téli síkosság elleni védekezés pályázathoz**

**Tóth Balázs polgármester** elmondta, hogy a téli síkosság elleni védekezéshez az önkormányzat adja az eszközt, a vállalkozó az embert. A jelenlegi szerződés közös megegyezéssel megszüntetésre került a sószóró adapter használhatatlansága miatt. Így szükségessé válik egy gépjármű beszerzése, valamint a téli síkosság elleni védekezési munkák elvégzésére a pályázat kiírása.

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett a pályázat kiírásával a határozati javaslat szerint.

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**186/2015.(X.29.) számú képviselő-testületi határozat:**

Vasvár Város Önkormányzata Képviselő-testülete felhatalmazza Tóth Balázs polgármestert, hogy a vasvári önkormányzati utak szükség szerinti síkosság elleni védekezési munkáinak elvégzésére 2015. november 15-től 2018. április 30-ig terjedő időszakra meghívásos pályázati eljárást folytasson le a következő feltételek betartásával:

* Az önkormányzat biztosítja a sószóró terhergépjárművet,
* Az árajánlattevőnek rendelkeznie kell rakodásra alkalmas gépjárművel,
* A síkosság elleni védekezést meg kell kezdeni:
* síkos út esetén legkésőbb reggel 4.30-kor,
* ónos eső esetén azonnal
* ügyeleti (rendelkezésre állási) díjat az önkormányzat nem biztosít.

Vasvár Város Önkormányzata Képviselő-testülete felhatalmazza Tóth Balázs polgármestert, hogy az ár szempontjából a legkedvezőbb ajánlatot nyújtó érvényes ajánlattevővel a szerződést megkösse.

**Felelős**: Tóth Balázs polgármester

**Határidő:** 2015. november 15.

**9./ Előterjesztés téli kommunális tevékenységhez gépjármű vásárlás engedélyezésére**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal.

**Tóth Balázs polgármester** kérdés, hozzászólás nem lévén elfogadásra ajánlotta az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**187/2015.(X.29.) számú képviselő-testületi határozat:**

Vasvár Város Önkormányzata Képviselő-testülete felhatalmazza Tóth Balázs polgármestert az Önkormányzat képviseletében és nevében a téli kommunális tevékenység végzéséhez szükséges gépjármű beszerzésére, a vásárlásra vonatkozó szerződés aláírására az alábbi feltételekkel:

* a gépjárműnek sószóró adapterrel kell rendelkeznie,
* a gépjárműnek érvényes forgalmi engedéllyel kell rendelkeznie,
* a gépjármű vételára maximum 3.200.000,-Ft.

Vasvár Város Önkormányzata Képviselő-testülete költségvetési rendeletében a gépjármű beszerzéséhez szükséges 3.200.000.-Ft-ot a fejlesztési tartalék terhére biztosítja.

**Felelős:** Tóth Balázs polgármester

**Határidő:** 2015. november 10.

**10./ Előterjesztés a Vasvár, Járdányi u. 6. szám alatti, vasvári 2015/2/A/1. hrsz-ú ingatlan bérleti jogviszonyának 2016. február 15. napjával való megszüntetésére**

**Dr. Fabók Tibor képviselő** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek az előterjesztésben szereplő határozati javaslatot.

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**188/2015.(X.29.) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére, valamint az elidegenítésükre vonatkozó egyes szabályokról” szóló 1993. évi LXXVIII. törvény 43.§ (1) bekezdése és a megkötött bérleti szerződés II. pontjában foglaltak figyelembevételével a Hewlett-Packard Magyarország Kft. ügyvezető igazgatója Bartl Bálint által benyújtott - Vasvár, Járdányi u. 6. szám alatti 2016/2/A/1 hrsz-ú iroda - határozatlan időre szóló bérleti jogviszonyának 2016. február 15. napjával történő felmondását tudomásul veszi.

Felelős: Tóth Balázs polgármester

Határidő: Helyiségcsoport visszaadására 2016. február 15.

**11./ Előterjesztés a Vasvár, Szentmihályfalvi u. 6. IV/2. szám alatti önkormányzati lakás költségalapon történő bérbeadására**

**Gergye Rezső bizottsági elnökhelyettes** elmondta, hogy a Humán Erőforrás Bizottság első helyen Recsek Madléna Rita Vasvár, Március 15. tér 2. II/2. szám alatti lakosnak javasolja bérbe adni a lakást határozott időre, egy évre. Amennyiben Recsek Madléna Rita nem fogadja el a lakást, úgy azt Auer Eszter Vasvár, Petőfi S.u.3. szám alatti lakosnak javasolja bérbe adni határozott időre, szintén egy évre.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**189/2015.(X.29.) számú képviselő-testületi határozat:**

Vasvár Város Önkormányzata Képviselő-testülete a lakások bérletére vonatkozó egyes szabályokról szóló 7/2012.(IV.01.) önkormányzati rendelet 8. §-ának rendelkezései alapján a Vasvár, Szentmihályfalvi u. 6. IV/2. szám alatti, 1210/8/A/16 hrsz-ú, 1+2 félszoba, összkomfortos, 53 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**RECSEK MADLÉNA RITA**

**Vasvár, Március 15. tér 2. II/2. szám**

alatti lakosnak határozott időre, egy évre bérbe adja.

A lakás jelenlegi bérleti díja: 455,-Ft/m2/hó (**24.115,-Ft/hó**). A bérleti szerződés megkötésekor fizetendő óvadék összege: **96.460,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi a Polgármestert, hogy nevezett személlyel a bérleti szerződést 15 napon

belül kösse meg.

Amennyiben Recsek Madléna Rita nem fogadja el a lakást, úgy azt Vasvár Város Önkormányzata Képviselő-testülete Auer Eszter Vasvár, Petőfi S.u.3. szám alatti lakosnak adja bérbe határozott időre, egy évre.

Felelős: Tóth Balázs polgármester

Határidő: 2015. november 1.

**12./ Előterjesztés Bazsó Gyula Vasvár, Németh A.u.4. fsz.4.szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**13./ Előterjesztés Horváth Balázs Vasvár, Vérmező u.9.fsz.2. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**14./ Előterjesztés Varga Veronika Vasvár, Árpád tér 4.fsz.3. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**Válaszadás korábban elhangzott interpellációkra:**

**Gergye Rezső képviselő** a 2015. szeptember 10-i képviselő-testületi ülésen interpellált több témában (Magyar Király épületének külső képe, pince lejáró beszakadt deszkáinak javítása, buszmegálló kitörött ablakainak pótlása, templom melletti parkoló kövezetének és a bábuknak a tisztítása).

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

**Gergye Rezső képviselő** a Magyar Király épülete melletti pince lejáró beszakadt deszkáinak körbekerítését nem tartotta elegendőnek a balesetveszély megszüntetésére.

**Varga Zoltán műszaki osztályvezető** ígéretet tett arra, hogy olyan kerítés kerül a beszakadt rész köré, amely megakadályozza az oda való bejutást.

**Gergye Rezső képviselő** ezzel a kiegészítéssel az interpellációkra adott választ elfogadta.

Képviselő-testület az interpellációkra adott választ 6 igen szavazattal - ellenszavazat és tartózkodás nélkül - egyhangúlag elfogadta.

**KÉRDÉSEK, INTERPELLÁCIÓK:**

**Dr. Fabók Tibor képviselő** jelezte, hogy a Pásztor utcában, az elágazó részen mély gödrök vannak az úttest bal oldalán.

**Varga Zoltán műszaki osztályvezető** közölte, hogy az út helyreállítása megrendelésre került Véber János vállalkozónál, aki jövő hét végén, vagy utána hét elején, az időjárás függvényében elvégzi azt.

**Sejber Mihály alpolgármester** észrevételezte, hogy a Hunyadi János utcai emelkedőn a járdában 2-3 helyen nagy beszakadások vannak.

**Dr. Ódor Ildikó jegyző** kérte a műszaki osztályvezetőt, hogy Véber János vállalkozóval nézesse meg, mit lehet tenni a gyalogos közlekedés javítása érdekében a jelzett helyen.

**Gergye Rezső képviselő** érdeklődött, Nádler László festőművész szobrának elhelyezésével kapcsolatban van-e fejlemény? Továbbá megkérdezte, hogy a PNH Kft telephelye mögötti részen lerakott nagy zsákok mi célból vannak ott?

**Tóth Balázs polgármester** valószínűnek tartotta, hogy a HUKE Kft tárol ott valamit. Pályázatra várnak.

**Sejber Mihály alpolgármester** elmondta, hogy változott a helyzet, ugyanis Nádler László festőművész szülőfalujának, Alsópáhoknak adja a szobrot.

**Unger József képviselő** lakossági felvetés alapján kifogásolta, hogy az új Egészségházban a felnőtt háziorvosi rendelőnek és a védőnői szolgálatnak közös a váróterme, így a beteg és az egészséges emberek kénytelenek egy helyen várakozni. Továbbá a védőnői helyiség megközelítése is nehéz a felnőtt háziorvosi rendelésre érkező sok beteg miatt.

**Pálláné Dr. Lakics Erika aljegyző** válaszában elmondta, hogy az Egészségház tervei így készültek, a rendelők elhelyezésén nem lehet változtatni. Esetleg a rendelési idő beosztásán lehetne módosítani.

**Gergye Rezső képviselő** megkérdezte, hogy az Egészségházban a háziorvosi rendelő ajtajának hangszigetelése hogyan áll?

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző